દિવાળી પર ફટાકડાના વેચાણ અંગે સુપ્રીમ કોર્ટે પોતાના ચુકાદામાં કહ્યુ કે દિવાળી પર ફટાકડા ફોડવાની મનાઈ નથી પરંતુ વધતા પ્રદૂષણના કારણે સુપ્રીમ કોર્ટે ફટાકડા ફોડવાનો સમય જરૂર નિર્ધારિત કર્યો છે. હવે દિવાળી પર રાત્રે માત્ર 8 થી 10 વાગ્યા વચ્ચે માત્ર 2 કલાક માટે જ ફટાકડા ફોડી શકાશે. પરંતુ આ આદેશ સાથે કોર્ટે 'ગ્રીન ફટાકડા' નો ઉલ્લેખ કર્યો હતો. કોર્ટે કહ્યુ હતુ કે તહેવારો પર પ્રદૂષણ ઘટાડતા ગ્રીન ફટાકડા જ વેચવા અને ફોડવા જોઈએ. ત્યારથી બધાના મગજમાં એ ઘૂમી રહ્યુ છે કે આ ગ્રીન ફટાકડા શું છે, તો ચાલો જાણીએ વિસ્તારથી આ વિશે....